NEWS ALERT Lipsit de fundaș stânga la națională, Edward Iordănescu îl distruge pe Andrei Borza: "Să-și pună ordine în viață"! Alt tricolor, luat și el la rost
Selecționerul a vorbit în conferința de presă dinaintea partidei amicale cu naționala Columbiei.
* EURO 2024 este transmis de PRO TV, Pro Arena și VOYO
România joacă la Madrid marți seara, pe Civitas Metropolitano, un meci amical cu naționala Columbiei, iar selecționerul Edward Iordănescu a atins sensibila problemă a fundașului stânga de la reprezentativa tricoloră.
"Avem trei, patru fundași de picior stâng din competiția internă pe care îi urmăresc, dar vreau mai mult de la ei.
Edward Iordănescu despre Andres Dumitrescu, Opruț, Țicu și Borza ca variante pentru națională
Dumitrescu (n.r. - Andres) a făcut pasul spre Europa, dar s-a întors foarte rapid. M-a supărat. Mi-aș fi dorit să se impună, să nu vină înapoi de unde a plecat, cu tot respectul pentru Sepsi.
Opruț, îl avem acum cu noi. A debutat la echipa națională, a plecat într-un campionat important, și a venit înapoi. Depindem foarte mult și de ei. De ce vin atât de repede înapoi?
Borza, Țicu... Borza, ca să aibă pretenții să vină la echipa națională, întâi trebuie să-și pună ordine în viață. Eu nu accept gesturi de genul respectiv. Eu nu voi accepta niciodată astfel de episoade de la echipa națională. Când pierzi, ai respect față de cei care te plătesc, față de suporteri. Înainte să ne uităm la partea fotbalistică, să-și pună ordine în viață!
Dacă am ajuns să jucăm un amical cu Cristi Manea în partea stângă înseamnă că nu sunt mulțumit de soluțiile pe care le am", a explicat selecționerul.
Lotul României pentru meciul amical cu Columbia
PORTARI
Horațiu MOLDOVAN (Atletico Madrid | Spania, 9/0), Florin NIȚĂ (Gaziantep | Turcia, 19/0), Ștefan TÂRNOVANU (FCSB, 1/0), Marian AIOANI (FC Rapid 1923, 0/0);
FUNDAȘI
Andrei RAȚIU (Rayo Vallecano | Spania, 15/1), Cristian MANEA (CFR Cluj, 24/2), Andrei BURCĂ (Al-Okhdood | Arabia Saudită, 25/1), Radu DRĂGUȘIN (Tottenham | Anglia, 13/0), Adrian RUS (Pafos | Cipru, 19/1), Ionuț NEDELCEARU (Palermo | Italia, 25/2), Bogdan RACOVIȚAN (Raków | Polonia, 0/0), Deian SORESCU (Gaziantep | Turcia, 14/0);
MIJLOCAȘI
Nicolae STANCIU (Damac | Arabia Saudită, 66/14), Marius MARIN (Pisa | Italia, 15/0), Alexandru CICÂLDĂU (Konyaspor | Turcia, 35/4), Răzvan MARIN (Empoli | Italia, 52/3), Olimpiu MORUȚAN (Ankaragucu | Turcia, 14/1), Darius OLARU (FCSB, 15/0), Adrian ȘUT (FCSB, 0/0), Dennis MAN (Parma | Italia, 20/6), Valentin MIHĂILĂ (Parma | Italia, 17/4), Ianis HAGI (Deportivo Alaves | Spania, 31/4), Denis DRĂGUȘ (Gaziantep | Turcia, 8/2), Florinel COMAN (FCSB, 12/1);
ATACANȚI
George PUȘCAȘ (Bari | Italia, 40/11), Denis ALIBEC (Muaither | Qatar, 36/5), Florin TĂNASE (Al-Okhdood | Arabia Saudită, 17/2).
* Selecțiile și golurile sunt cele dinaintea amicalului cu Irlanda de Nord.
Urmăriți SPORT.RO și pe Google News